Author: dvelkovska

KUVENDI I REPUBLIKËS SË MAQEDONISË
- BE QENDRA E KUVENDIT -
-

BE LAJME janar 2015
EUC-numër 7/2015

KRYESIMI I LETONISË ME KËSHILLIN E BASHKIMIT EVROPIAN

Përmbajtja e lajmeve:

Kryesimi i Letonisë me Këshillin e BE-së	1
Lituania-anëtare e eurozonës	2
Viti evropian i zhvillimit 2015	2
Në fokusin e seancës plenare të Parlamentit Evropian	3
Liderët evropianë në marshin historik kundër terrorizmit	4
Platforma këshillëdhënëse për instrumentet financiare në kornizat е ISE fondeve	5
Anulimi i mundshëm i rregullave të reja për mbrojtjen e të dhënave deri në vitin 2016	5
Komisioni Evropian i publikoi dokumentet negociuese për tregti transatlantike dhe partneritet investues ndërmjet BE-së dhe SHBA-së	6
Plani investues për Evropë - deri në 2 milionë vende të reja të punës në BE	6
Danimarka-përsëri lider në prodhimin e energjisë nga era	7
Negociatat ndërmjet Komisionit Evropian dhe Norvegjisë për kontributin në TEU	7
Indeksi konsumues shëndetësor evropian për vitin 2014	8
Angazhimet për rritjen e numrit të femrave në pozicionet e larta në institucionet e BE-së	9
Kalendari i BE-së / shkurt 2015	9

Më 1 janar 2015, Letonia për herë të parë e mori kryesimin gjashtëmujor me Këshillin e BE-së, si pjesë e treshes së BE-së: Italia, Letonia dhe Luksemburgu. Si vend kryesues me Këshillin e BE-së, Letonia do ta ndjek punën e Këshillit, për lehtësimin e ngritjes së ambicieve të vendosura në “Agjendën strategjike për Bashkimin në kohën e ndryshimeve“ të Këshillit Evropian nga qershori i vitit 2014. Në fokusin e Kryesimit të Letonisë me Këshillin e BE-së, (janar-qershor 2015) janë tri prioritete: Evropa konkurrente, Evropa digjitale dhe Evropa e angazhuar.
Evropa konkurrente
Evropa duhet ta forcojë kapacitetin afarist përmes përparimit të investimeve në prodhime dhe shërbime të reja dhe konkurrente. Me zhvillimin e industrisë konkurrente dhe shërbimeve sektoriale, Evropa mund ta lehtësojë krijimin e vendeve të punës dhe përparimin e kohezionit social. Detyrat kryesore të Kryesimit të Letonisë janë: përshpejtimi i procedurave në Këshill, krijimi i planit investues për Evropën, përkushtimi i plotë për lehtësimin e menaxhimit të mirë koordinues dhe efektiv me Semestrin Evropian në bazë të Strategjisë së ripërtërirë të Evropës 2020, forcimi i Tregut Unik dhe vendosja e Unionit Energjetik - politika energjetike e ndërtuar në solidaritet, besim dhe siguri, duke u fokusuar në infrastrukturë, sundim të mirë, siguri energjetike dhe diplomaci energjetike.
Evropa digjitale
Prioriteti i Kryesimit është zhvillimi i Evropës së vërtetë digjitale përmes vëmendjes së përkushtuar ndaj ndërtimit të besimit në Tregun Digjital Unik, digjitalizimi i sektorit publik dhe rritja e sigurisë në mjedisin digjital.
Në kornizat e këtij prioriteti, kryesimi do të fokusohet në:
-ndërtimin e kornizës më të fortë dhe koherente të të dhënave,
-publikimin e Strategjisë për tregun unik digjital,
-kërkimin e kompromisit të përgjithshëm në lidhje me pakon për tregun e telekomunikimeve,
-tërheqjen e rëndësisë së diskutimeve për aftësinë digjitale dhe hapave të ardhshme lidhur me menaxhimin e “e-Qeverisë“.
Evropa e angazhuar
Bashkimi Evropian është përgjegjëse për marrjen e rolit të plotë dhe aktiv në skenën globale.
Kryesimi plotësisht do t’i mbështesë përpjekjet e përfaqësuesit të lartë të Bashkimit për punë të jashtme dhe politikë të sigurisë dhe Shërbimit Evropian për punë të jashtme. Duke e theksuar rëndësinë strategjike të politikës së zgjerimit, në përparimin e stabilitetit politik dhe prosperitetit ekonomik, kryesimi do të përkushtohet në përparimin e negociatave me Malin e Zi, Serbinë dhe Turqinë me qëllim të arrihet përparimi i mëtutjeshëm i qëndrueshëm. Kryesimi do të mbijetojë në politikën e zgjerimit të BE-së, të bazuar në parimin e kushtëzimit dhe meritave personale të vendeve në lidhje me plotësimin e kritereve të vendosura. Në parimin e njëjtë, do të bazohet edhe puna e kryesimit, për përparimin e perspektivës evropiane të vendeve tjera të Ballkanit Perëndimor në varësi nga fazat e integrimit në BE.
https://eu2015.lv/

Faqe #

KUVENDI I REPUBLIKËS SË MAQEDONISË
- BE QENDRA E KUVENDIT -
-

LITUANIA - ANËTARE E EUROZONËS

«Eurozona është partneri më i madh tregtar i Lituanisë dhe përdorimi i valutës së përbashkët do të jetë nxitje e re për tregtinë»

Me miratimin e valutës së vetme evropiane, më 1 janar 2015, Lituania u bë anëtarja e 19-të e eurozonës. Si vend-anëtare e BE-së nga viti 2004, Lituania është vendi i fundit baltik i cili valutën nacionale e zëvendësoi me euro. Diçka më tepër se gjysma e qytetarëve (63%) të Lituanisë e mbështetën futjen e euros, por përsëri frikësohen nga rritja e çmimeve edhe krahas paralajmërimit të pushteteve se rritja eventuale do të jetë mjaft e vogël. Deri në mesin e janarit 2015 në përfshirje do të jenë edhe euroja edhe valuta e deritanishme nacionale - litas, e pastaj vetëm monedhat dhe bankënotat evropiane.
Planet e Lituanisë kanë qenë të qaset në eurozonë qysh në vitin 2007, por nuk janë plotësuar kriteret në lidhje me shkallën e inflacionit, e pastaj në vend ndikoi kriza ekonomike. Pas masave të marra për kursim, ekonomia e Lituanisë u rimëkëmb, në disa vitet e fundit shënoi rritje mesatare prej 3%.
Në korrik 2014, Bashkimi vendosi që valuta nacionale e Lituanisë të ndryshohet sipas shkallës prej 3,4528 litas në lidhje me euron, si shkallë fikse në mekanizmat e kursit devizor të BE-së, respektivisht "vendi i pritjes" në të cilën vendet duhet të kalojnë dy vjet para miratimit të euros që të vërtetohet stabiliteti i kursit devizor.

Për qytetarët e Lituanisë, janë përgatitur 370 milionë monedha në euro me simbolin nacional dhe 132 milionë bankënota në euro. Lituanët u përshëndetën me litasin ashtu që bënë piramidë nga miliona monedha të valutës, siç është vërejtur edhe në Librin e Ginisit të Rekordeve.
Qeveria theksoi se për Lituaninë është logjike të jetë në bllokun e njëjtë monetar si edhe partnerët e saj ekonomikë kryesorë dhe pret më tepër investime dhe kredi të volitshme. Sipas analistëve të Ekonomist, investuesit do ta konsiderojnë Politikën Ekonomike të Lituanisë të parashikueshme, kurse bankat në vend dhe Banka Qendrore do të kenë qasje në mjetet e Bankës Qendrore Evropiane, në rast të nevojës urgjente.
Eurozona është partneri më i madh tregtar i Lituanisë dhe përdorimi i valutës së përbashkët do të jetë nxitje e re për tregtinë, që është e rëndësishme duke pasur parasysh sanksionet që i futi Rusia e cila në kushte normale absorbon 30% të eksportit të Lituanisë. Miratimi i euros pritet në afat të gjatë ta nxisë BPV-në e Lituanisë për afër 1,3%.
http://euras.lt/en/

VITI EVROPIAN I ZHVILLIMIT 2015

Me fillimin e Kryesimit të Letonisë me BE-në, më 9 janar të këtij viti u shënua edhe fillimi i "Vitit evropian të zhvillimit 2015". Motoja e manifestimit është "Bota jonë, dinjiteti ynë, ardhmëria jonë". Ngjarjen e hapi kryetari i Komisionit Evropian, Zhan-Klod Junker. Në ngjarjen ishin të pranishëm më tepër se 300 përfaqësues nga 38 vende. Për herë të parë tema i është përkushtuar politikës së jashtme të BE-së dhe më konkretisht zhvillimit të bashkëpunimit. Qëllimi i "Vitit evropian të zhvillimit 2015" është sa më tepër qytetarë ta kuptojnë mbështetjen dhe rolin e BE-së në zgjidhjen e sfidave globale dhe sigurimin e ndihmës në zhvillim. Tërë viti 2015 është ndarë në 12 tema mujore. Tema e janarit filloi me ngjarjen "Evropa në botë", kurse ngjarja përfundimtare do t’i përkushtohet të drejtave të njeriut.

Komisioni për Zhvillim në Parlamentin Evropian më 23 shkurt të këtij viti do të organizojë debate për tema të zhvillimit të ardhshëm financiar. Anëtarët e komisionit, do të marrin pjesë në ngjarjet e organizuara nga vendet-anëtare edhe jashtë BE-së. Ekspo Botërore 2015 - "Ushqimi për planetin - energjia për jetë" fillon në Milano, në fillim të majit të këtij viti. Ditët evropiane të zhvillimit, do të shënohen edhe në Bruksel më 3 dhe 4 qershor, me mbajtjen e forumit në nivel të lartë për zhvillim dhe bashkëpunim ndërkombëtar. "Viti evropian i zhvillimit" ishte propozuar nga Komisioni Evropian dhe i miratuar nga Parlamenti Evropian dhe Këshilli, që paraqet një mundësi të theksohet përkushtimi i fortë i BE-së dhe vendeve-anëtare të saj për rrënjosjen e varfërisë në tërë botën.
https://europa.eu/eyd2015/

Faqe #

NË FOKUSIN E SEANCËS PLENARE TË PARLAMENTIT EVROPIAN

Seanca 12-15 janar 2015
Parlamenti Evropian me heshtje njëminutëshe u dha respekt viktimave nga sulmet terroriste të revistës „Sharli Ebdo“ dhe supermarketit hebrenj në Paris.
Anëtarët e Parlamentit e miratuan propozimin, vendet-anëtare të kenë fleksibilitet më të madh në kufizimin apo ndalimin e OMGJ-së në territorin e tyre. Legjislacioni para se të hyjë në fuqi duhet të miratohet edhe nga Këshilli.
Gjatë debatit të përkushtuar në Kryesimin e Italisë me BE-së, kryeministri Mateo Renzi theksoi se „duhet të investohet në suksesin dhe në ardhmërinë për fëmijët tanë, ...theksi duhet më tepër të vihet në investim, që të rimëkëmbet ekonomia evropiane".
Kryeministri i Letonisë, Liamdota Straujuma, para eurodeputetëve e prezantoi vizionin për "Evropën konkurrente, digjitale dhe të fortë në nivel global“. Vendi gjatë kryesimit gjashtëmujor, do të punojë për forcimin e sigurisë, nxitjen e rritjes dhe vendeve të punës, vendosjen e tregut digjital unik.

Eurodeputetët debatuan për çështjet e sigurisë dhe për planin investues të Junkerit me kryetarin e sapozgjedhur të Këshillit Evropian, Donald Tusk. Në debatin me komisarin evropian për migrim, Dimitris Avramopulos, eurodeputetët kërkuan përpjekje më të mëdha në ballafaqimin me kontrabandën e emigrantëve, duke u fokusuar në incidentet e paradokohshme ku emigrantët janë lënë në det të hapur.
Parlamenti miratoi rezolutë duke e theksuar pakënaqësinë nga shkelja e lirisë së shprehjes në Turqi.
Parlamenti e miratoi Raportin Vjetor për vitin 2013 të ombudsmanit evropian, Emili O’Rajli. Eurodeputetët i përshëndetën hulumtimet e filluara, veçanërisht hetimin rreth transparencës së negociatave për tregti të lirë ndërmjet BE-së dhe SHBA-së.
http://www.europarl.europa.eu/news/en/news-room/content/

Seanca 28 janar 2015
Në sesionin plenar, eurodeputetët debatuan për udhërrëfyesin e Konferencës së 21-të të palëve të konventës kornizë së KB-së për ndryshimet klimatike, që u mbajt në dhjetor të vitit të kaluar. Qëllimi është të arrihet përgjigje e gjerë për klimën me të cilën do të zëvendësohet Protokolli i Kjotos. Eurodeputetët e theksuan nevojën për forcimin e financimit me qëllim të zbutjes dhe përshtatjes së ndryshimeve klimatike.
Zëvendëskryetari i Komisionit Evropian përgjegjës për zhvillimin dhe investimet, Jirki Katainen kërkoi nga Parlamenti Evropian të bëjë çdo gjë që të vihet në funksion plani për investime strategjike të Zhan Klod Junkerit, nga qershori i këtij viti. Shumica e grupeve politike në Parlament e mbështetën planin, kurse të tjerat shprehën dyshime rreth ndërtimit të besimit që investuesit privatë në kushte të pasigurisë në tregje pas mbajtjes së zgjedhjes në Greqi.

Për planin e Junkerit paraprakisht u mbajt debat në komitetin parlamentar për çështjet monetare dhe ekonomike.
Çështjet për masat kundër terrorizmit, rolit të Europolit, përmirësimit të këmbimit të informatave, ballafaqimit të radikalizmit dhe agjendës së ardhshme evropiane për siguri, u hapën në debatin me Komisarin Evropian për çështje të brendshme, Dimitris Avramopulos. Në vigjilje të mbledhjes së Këshillit Evropian që duhet të mbahet më 12 shkurt të këtij viti, i përkushtohet masave për luftë kundër terrorizmit, pritet Parlamenti Evropian të votojë për rezolutën në seancën plenare prej 9-12 shkurt 2015.
http://www.europarl.europa.eu/news/en/news-room/plenary

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -
-

LIDERËT EVROPIAN TË MARSHIT HISTORIK KUNDËR TERORRIZMIT

«Si ju, si të gjithë ne edhe unë jam Sharli»
deklaroi kryetari i Parlamentit Evropian Martin Shulc, në deklaratën e shkurtër para një minutë heshtje

Flamuri i Bashkimit Evropian u ul në gjysmë shtizë para të gjitha institucioneve evropiane, pas sulmit terrorist në zyrat e gazetës satirike franceze "Sharli Ebdo" në Paris, që ndodhi më 7 janar të këtij viti në të cilën u vranë 12 persona prej të cilëve 10 gazetarë.
Flamuri i BE-së ishte në gjysmë shtizë edhe para godinës së Bibliotekës Nacionale në Riga, ku u mbajt solemniteti me rastin e fillimit të Kryesimit të Lituanisë me BE-në.
Deputetët në Parlamentin Evropian të udhëhequr nga kryetari Martin Shulc dhe shërbimi i PE, para godinës së Parlamentit në Bruksel, më 8 janar mbajtën një minutë heshtje në përkujtim të viktimave nga sulmi. Eurodeputetët e kritikuan ashpër sulmin në magazinën satirike dhe shprehën ngushëllime deri te familjarët dhe miqtë e viktimave.
Qindra mijë njerëz nga të gjitha anët e botës arritën në Paris në Palce de la République që t'ju bashkëngjiten marshit historik i cili u mbajt më 11 janar. Në marsh u tregua unitet i madh në luftën kundër terrorizmit, për lirinë e shprehjes si dhe për solidaritetin ndaj viktimave nga sulmi: gazetarët e vrarë nga redaksia e Sharli Ebdo, policët dhe Hebrenjtë. Presidenti i Francës Fransoa Olland, bashkë me Kryeministrin e Britanisë Dejvid Kameron dhe Kancelaria e Gjermanisë Angella Merkell, kryeministri i Izraelit Benjamin Natanjahu dhe presidenti i Palestinës Mahmud Abas ishin pjesë e 50 liderëve botëror të cilët marshuan kundër terrorizmit.
Të gjithë dërguan porosi të njëjtë se "Sharli Ebdo" nuk guxon të përsëritet.
Rreth 1,5 miliona njerëz në të njëjtën kohë demonstruan edhe në qytetet tjera të Republikës së Francës, me çka numri i përgjithshëm i pjesëmarrësve në marsh arriti rreth 4 miliona njerëz .
http://www.euractiv.com/sections/justice-home-affairs/european-leaders-march-37m-french-paris-streets-311176

Komisioni Evropian, pritet të paraqet program të ri për luftën kundër terrorizmit, di të duhet të bëhen tentime që të përmirësohet koordinimi ndërmjet qeverive nacionale dhe agjencive të sigurimit.
Bazat e reja të sigurisë u shqyrtuan në mbledhjen e ministrave për punë të jashtme të BE-së më 19 janar të këtij viti. Këshilli me të cilin kryeson Përfaqësuesi i Lartë për Politikë të Jashtme dhe të Sigurisë Federika Megerini, debatoi për atë se si politika e Jashtme mund ta plotësojë luftën kundër terrorizmit dhe vendosi që të bashkëpunojë në mënyrë më aktive se sa deri tani.
Aktivitetet të cilat do të duhet të ndërmerren janë në nivele të ndryshme, në nivel të sigurisë që të përforcohet shkëmbimi i informatave ndërmjet vendeve anëtare, me vendet partnere si dhe shkëmbimi i praktikave më të mira. Këshilli për punë të jashtme do të japë rekomandime për mbledhjen e shefave të shteteve dhe qeverive të BE-së që do të mbahet më 12 shkurt dhe do të bisedojë për përgjigjen e BE-së kundër terrorizmit.
http://www.consilium.europa.eu/en/meetings/fac/2015/01/19/

Страна #

PLATFORMA KËSHILLDHËNËSE PËR INSTRUMENTET FINANCIARE NË KORNIZA TË FONDEVE STRUKTURORE DHE INVESTUESE EVROPIANE

Strategjia Evropa 20120 për rritje dhe vende pune thërret në rol më të fuqishëm të instrumenteve financiare për periudhën 2014-2020. Në planin investues për Evropën është përcaktuar zmadhim i shfrytëzimit të instrumenteve financiare nga strukturat evropiane dhe fondet investuese në nivel pothuajse dyfishuar në krahasim me periudhën 2007-2013. Që të arrihet ajo, korniza e re juridike dhe politike e zgjeroi vëllimin e instrumenteve financiare me qëllim që të përfshihen të gjitha qëllimet e planifikuara dhe të gjitha 5 fondet: Fondi Evropian për zhvillim rajonal, Fondi i Kohezionit, Fondi Evropian Social, Fondi Bujqësor Evropian për Zhvillim Rural dhe Fondi Detar Evropian për Peshkatari.
Si mbështetje për realizimin e qëllimeve, Komisioni Evropian në partneritet me Bankës Investuese Evropiane më 19 janar të këtij vitit promovoi fi compass -platformë investuese për sigurimin e shërbimeve gjithëpërfshirëse për instrumentet financiare në korniza të fondeve evropiane strukturore dhe investuese dhe mikrofinancimi përmes programit për punësim dhe inovacioneve sociale.
Pas publikimit të planit investues për Evropë nga ana e kryetarit të Komisionit Zhan Kllod Junker, Komisioni dha propozim ligjvënës për Fondin Evropian për investime strategjike që të mobilizohen më së paku 315 miliard euro në investimet private dhe publike. Me vendosjen e fi-compass, Komisioni dhe Banka Investuese Evropiane qarkullojnë drejt shtyllës së dytë të planit -përmirësim investues të ndihmës teknike dhe sigurimi i transparencës të investitorëve.
Platforma do të jetë e shfrytëzueshme për vendet anëtare në lidhje me përdorimin e instrumenteve financiar të strukturave evropiane dhe fondeve investuese për mundësitë për mësim në favor të vendeve anëtare të BE-së, organet kompetente dhe opinionit më të gjerë, për përforcimin e profesionalizimit të organeve për menaxhim dhe subjekteve të cilat punojnë më instrument financiar.
Gjatë vitit platforma do të plotësohet me iniciativën për ndihmë multi-rajonale e cila i bashkon organet e menaxhimit dhe institucionet financiare. Jo iniciativë ka për qëllim që t'ju jep mbështetje mundësive për shfrytëzimin e instrumentëve financiar në sferat prioritare investuese për rajone me më pak se dy vende -anëtare të ndryshme.
.
http://www.fi-compass.eu/
http://ec.europa.eu/regional_policy/thefunds/fin_inst/index_en.cfm

«fi-compass
është platformë e integruar për sigurimin e shërbimeve gjithëpërfshirëse për instrumentet financiare në korniza të fondeve strukturore dhe investuese evropiane»

PROLONGIM I MUNDSHËM I RREGULLAVE TË REJA PËR MBROJTJEN E TË DHËNAVE DERI NË VITIN 2016

Ende ekzistojnë dallime në mes Parlamentit Evropian dhe vendeve-anëtare të BE-së, për rregullativën e re evropiane për mbrojtjen e të dhënave. Nuk është e sigurt se deri në fund të vitit do të arrihet pëlqim. Sipas zëvendës-kryetarit të Komitetit për liri civile të Parlamentit evropian, dhe raportues për rregullat për mbrojtjen e të dhënave Jan Filip Albreht "mossuksesi që të arrihet marrëveshje për rregullat e reja i eksponon qytetarët evropian në "zhbirim" nga kompani dhe shërbime të sigurisë evropiane dhe të huaja, që është keq për demokracinë".
Pakoja ligjvënëse përmban direktiva dhe rregulativa, u propozua në janar 2012, ndërsa u votua në PE në lexim të larë në mars të vitit 2014. Pakoja përfshinë masa për mbrojtjen e të dhënave të qytetarëve dhe kufizim i përdorimit të tyre nga ana e kompanive dhe shërbimeve për zbulim. Vëllimi i reformave u zgjerua pas skandalit rreth programit të SHBA-së për sajber spiunim -
Prizma. Pakoja ligjvënëse përmban seri të masave për mbrojtjen e të dhënave personale të qytetarëve evropian, sipas të cilave çdo kompani e cila pa leje do të dërgojë të dhëna personale jashtë Bashkimit Evropian, mund të ballafaqohet me dënime në para të konsiderueshme. Parlamenti Evropian dhe Komisioni kërkojnë Vendet-anëtare duan që pëlqimi të mos jetë i qartë. Komisioni me mbështetjen nga vendet -anëtare propozoi dënim maksimal për shkelësit e rregullave nga ana e kompanive 2% nga qarkullimi i përgjithshëm, ndërsa eurodeputetët duan që pragu të ngritët në 5%.

http://www.euractiv.com/sections/infosociety/

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -
-

KOMISIONI EVROPIAN I PUBLIKOI DOKUMENTET NEGOCIUESE PËR TREGTI TRANSATLANTIKE DHE PARTNERITET INVESTUES ME SHBA-së

Negociatat ndërmjet SHBA-së dhe Bashkimit Evropian për tregti transatlantike dhe partneritet investues filloi në korrik të vitit 2013. Ky partneritet mbulon më shumë se 40% nga BPV global, do të arrihet tregti bilaterale më e madhe deri tani, e cila do të rezultojë me milion euro kursim për kompanitë dhe krijim i qindra mijë vende pune.
Kundërshtarët e marrëveshjes kishin kritika serioze për mungesën e transparencës në negociatat dhe konsiderojnë se do të zvogëlohet siguria e ushqimit, mjedisit jetësor dhe standardeve tjera evropiane. Çështja më problematike e marrëveshjes është siguria e ushqimit dhe rreziku nga kotaminacioni i fshehur me GMO.
Teksti i negociatave përfshinë sfera të konkurrencës, sigurisë së ushqimit, kafshë dhe shëndet të bimëve, çështje doganore, barriera tregtare teknike, ndërmarrje të vogla dhe të mesme. Marrëveshja finale do të mbahet më 24 kapituj të grupuar në 3 pjesë: qasje në treg, bashkëpunim rregullator dhe rregulla.
Ombusmani evropian Emili O'Rajli filloi hetim për këtë çështje në korrik 2014 dhe kërkoi transparencë më të madhe në bisedimet tregtare ndërmjet BE-së dhe SHBA-së. Sipas ombusmanit, nuk mjafton që të mbahen dokumente të caktuar si të fshehta, vetëm sepse negociuesit amerikan nuk duan që të publikohen. Çdo kërkese për fshehtësi të dokumenteve duhet të jetë e qëndrueshme. Tekstet e përgjithshme të negociatave mund të shohin në leximore vetëm eurodeputetët të cilët janë anëtarë të Komitetit për Tregti të PE-së.
Komisioni Evropian disa herë ka njoftuar se negociatat kanë qenë bisedime tregtare më transparente në histori. Prapë se prapë, komisioni më 7 janar të vitit 2015 i publikoi dokumentet negociuese. Me atë, Komisioni i konstatoi angazhimet nga muaji nëntor i vitit të kaluar, të sigurohet transparencë në negociatat tregtare në SHBA-së. Komisari evropian për tregti, Sesilia Malstrom, njoftoi se më shumë dokumente do të publikohen në rrethin e ardhshëm të bisedimeve me SHBA-së, në shkurt. Dokumentet të cilat kanë të bëjnë me harmonizimin rregullator dhe të qëndrueshëm do të publikohen pas bisedimeve me Këshillin dhe parlamentin Evropian, ndërsa pastaj do të ndahen me SHBA-së. Bashkimi Evropian mund ti publikojë vetëm dokumentet nga ana e BE-së, ndërsa SHBA-së, vendosin nëse do të publikohen dokumentet nga pala e tyre. Komisioni, gjithashtu u obligua që të publikojë më shumë tekste nga negociatat dhe ti ndaj me vendet-anëtare dhe Parlamentin Evropian, që të sigurohet qasje deri te të gjithë anëtarët e PE-së.
http://www.euractiv.com/sections/trade-society/ttip-papers-published-eu-ombudsman-demands-more-transparency-311088

PLANI INVESTUES PËR EVROPËN - DERI 2 MILION VENDE PUNE NË BE

Sipas raportit të Organizatës Ndërkombëtare të Punës nga 28 janar të këtij viti, plani investues i Komisionit Evropian nga 315 miliard euro mund të krijoë më shumë se 2 milion vende të reja të punës deri në vitin 2018. Nëse plani trevjeçar nuk arrin të tërheq investime private, në atë rast parashihet se do të krijojë vetëm 400.000 vende pune.
Sipas investitorëve, Evropa duhet të investojë më shumë mjete shtetërore dhe të jep më shumë informata për planin për përforcim të rritjes përmes projekteve të reja infrastrukturore. Prani për kreditim infrastrukturor dhe për bizneset e vogla ka për qëllim që të përfshijë 252 miliard euro në investimet private. Sipas analistëve, është shumë e rëndësishme në planet të përfshihen projekte me vëllim të rëndësishëm ekonomik, p.sh. Rrjetet energjetike evropiane ose investimet e gjelbra.
Pritet në planin investues ti përkushtohet më shumë vëmendje ndarjes së mjeteve. Pritet janë se vendet-anëtare me nivel më të madh të papunësisë do të marrin më shumë mjete. Është e rëndësishme gjatë seksionit të projekteve investuese, një nga kriteret të jetë krijimi i numrit të vendeve të punës si dhe kualiteti i tyre.
http://www.euractiv.com/sections/social-europe-jobs/ilo-eu-investment-plan-could-create-21-million-jobs-311633

Страна #

DANIMARKA - PËRSËRI LIDER NË PRODHIM TË ENERGJISË ME ERË

Me turbinat e para me erë të montuara në mesin e viteve të 70-ta, Danimarka është pionier në prodhimin e energjisë me erë.
Në vitin 2004, pjesëmarrja e energjisë së fituar nga era në prodhimin e përgjithshëm të energjisë elektrike ka qenë 18,8%.
Në vitin 2014 Danimarka dyfish e rriti pjesëmarrjen, nga era arriti të marrë 39,1% nga energjia e përgjithshme e prodhuar elektrike, me çka vendi u bë lider në korniza botërore.
Me këtë arritje Danimarka është në rrugë të mirë për t'i përmbushur qëllimet deri në vitin 2020: zvogëlimi i emisioneve të CO2 dhe pjesëmarrja prej 50% e burimeve rigjeneruese në prodhimin e përgjithshëm e energjisë elektrike. Vendi i shqyrton mundësitë e ndërprerjes së shfrytëzimit të qymyrit si energjens deri në vitin 2025.
Kompanitë daneze gjer më sot kanë instaluar më shumë se 90% të a.q turbina offshore me erë ose turbina në det.
Suksesi i Danimarkës, bashkë me rezultatet e arritura në Britaninë e Madhe dhe në Gjermani, e pozicionojnë Evropën si lider në prodhimin e energjisë me erë .
http://denmark.dk/en/green-living/wind-energy/
http://thinkprogress.org/climate/2015/01/07/3608898/denmark-sets-world-record-for-wind-power/

NEGOCIATAT NDËRMJET KOMISIONIT EVROPIAN DHE NORVEGJISË PËR KONTRIBUTIN NË TREGUN E VETËM TË BE

Në këtë periudhë, Komisioni zhvillon negociata me Norvegjinë, Lihtenshtajnin dhe Islandën, vendet-anëtare të Zonën Ekonomike Evropiane, për kontributin e tyre financiare për periudhën deri në vitin 2020.
Sipas Norvegjisë, Komisioni Evropian ka kërkuar që vendi ta rrisë pothuajse dyfish kontributin në Zonën Ekonomike Evropiane (ZEE), në 5 vitet e ardhshme. Sipas Komisionit kjo nuk është e saktë, për kontributin ende negociohet, me interes të përbashkët është që bisedimet të përfundojnë sa më shpejtë.
Për anëtarësim në ZEE-në, Norvegjia në 5 vitet e kaluara ka paguar 1,63 miliardë euro.
Norvegjia nuk është anëtare e BE-së, por është e lidhur ngushtë me Hungarinë përmes anëtarësimit në Zonën Ekonomike Evropiane. Norvegjia është partner i katërtë më i rëndësishëm i Evropian më shumë se një vit reagon për futjen e tatimeve plotësuese të prodhimeve të importuara nga BE-ja, nga ana e Norvegjisë. Me këtë masë çmimet e prodhimeve që janë nga BE-ja importohen në Norvegji, disa herë janë rritur, p.sh: çmimi i djathit nga BE-ja në Norvegji është rritur për 277%.

Komisioni gjithashtu ka ankesa edhe për moszbatimin e disa direktivave të caktuara evropiane, me çka pengohet funksionimi i Tregut të vetëm të BE-së.
http://www.euractiv.com/sections/agriculture-food/commission-and-norway-fight-over-single-market-contribution-311058

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -
-

INDEKSI SHËNDETËSOR EVROPIAN I KONSUMATORIT PËR VITIN 2014

Sipas indeksit shëndetësor të konsumatorit për vitin 2014, Holanda pesë vite me radhë mbetet në vendin e parë, nga 36 vendet e ranguara në Evropë. Sistemet shëndetësore në Evropë çdo vit rangohen nga Organizata shëndetësore suedeze Health Consumer Powerhouse Ltd. Rangimi bëhet në bazë të 48 indikatorëve që përfshijnë: të drejta të pacientëve, informim, strehim, parandalim dhe rezultate.
Në nivel evropian, në vendin e dytë është Zvicra dhe Norvegjia në vendin e tretë. Nga vendet-anëtare të BE-së, pas Norvegjisë vende me mbrojtje më të mirë shëndetësore janë: Finlanda, Danimarka dhe Belgjika.
Për Holandën është karakteristike që pacientët mund vetë të vendosin prej ku do ta sigurojnë sigurimin shëndetësor dhe shërbimin shëndetësor.
Ekzistojnë shumë provajderë të shërbimeve shëndetësore që janë ndarë nga spitalet dhe janë konkurrentë në treg. Vendimet në mbrojtjen shëndetësore miratohen në dialog ndërmjet pacientëve dhe punëtorëve shëndetësorë.
Në Holandë janë vendosur 160 qendra për mbrojtje shëndetësore primare që kanë ordinanca të hapura 24 orë në ditë, shtatë ditë në javë.
Republika e Maqedonisë ka progres historik në indeksin shëndetësor të konsumatorit, përkatësisht nga vendi 28 në vitin 2013, është ranguar në vendin e 16 në Evropë në vitin 2014.
http://www.healthpowerhouse.com/index.php?Itemid=55

Страна #

ANGAZHIMET PËR RRITJEN E NUMRIT TË FEMRAVE NË POZITAT MË TË LARTA NË INSTITUCIONET E BE

Komisari Evropian për Çështje Buxhetore dhe Resurse Njerëzore, Kristalina Georgieva, në tentim për të siguruar balancë më të madhe gjinore në institucionet e BE-së, u angazhua për rritjen e numrit të femrave në pozicionet më të larta deri në 40% deri në fund të mandatit të saj. Barazia gjinore është një nga prioritetet në mandatin pesëvjeçar të Komisarit Gjeorgieva. Në përbërjen aktuale të Komisionit Evropian, femrat janë përfaqësuar me 27,5%. (nga 28 pozita, në 9 pozita janë femra).
Bëhet fjalë për 450 pozita zyrtare, në nivel të drejtorëve të përgjithshëm dhe 1200 në nivel të udhëheqësve të sektorëve/seksioneve. Sipas të dhënave më të reja, në institucionet e BE-së në vitin 2014 ka pasur 14 femra dhe 82 meshkuj në nivelin e parë (më të lartë) administrativ (15% femra 85 meshkuj). Në nivelin e dytë të administratës 106 femra kundruall 234 meshkuj (31% kundruall 69%).
Te administratorët nacionalë numrat janë diçka më të mirë, 31% femra dhe 69% meshkuj në nivelin e parë të administratorëve, dhe 40% kundruall 60% në nivelin e dytë administrativ.
Femrat edhe më tutje janë seriozisht më pak të përfaqësuara në miratimin e vendimeve në BE, industrinë dhe në shërbimet publike, edhe krahas asaj që gjysma e të punësuarve dhe rreth 60% nga studentët e diplomuar në BE, janë femra.
Në nëntor 2012, Komisioni Evropian propozoi draft0direktivë me të cilën kërkohet që kompanitë në Evropë të kenë së paku 40% femra në pozicione në borde joekzekutive deri në vitin 2020. Draft-direktiva u bllokua nga më shumë vende-anëtare, si Gjermania dhe Britania e Madhe.
Mesatarisht, vetëm 20,2% nga anëtarët e bordeve ekzekutive të kompanive më të mëdha në BE janë femra. Kjo paraqet rritje të konsiderueshme prej 11,9% në vitin 2010, kur Komisioni Evropian për së pari herë e parashtroi pyetjen për femrat në pozitat e liderit, e që gjendet në pozicion të lartë në agjendën politike.
Në Gjermani në dukje është një moment i ri, pasi vendosu të miratojë ligje të reja për rritjen e numrit të femrave në bordet mbikëqyrëse deri më 30%.
http://www.euractiv.com/sections/eu-priorities-2020/georgieva-push-40-women-commissions-top-positions-311636

BE KALENDAR/shkurt 2015

1. Mbledhja e kryetarëve të KOSAK, (Konferenca e Komisioneve Parlamentare për Çështje Evropiane) 1-2 shkurt 2015, Riga, Letonia
2. Sfidat e politikës së re kohezive të debatit akademik dhe politik, 4-6 shkurt, Riga, Letoni;
3. Këshilli evropian-mbledhja joformale e shefave të shteteve dhe qeverive të BE-së, Bruksel;
4. Sesioni plenar i Parlamentit Evropian, 09-12 shkurt 2015, Strasburg.
http://europa.eu/newsroom/calendar/

http://ec.europa.eu/commission/2014-2019_en

KUVENDI I REPUBLIKËS SË MAQEDONISË

BE QENDRA E KUVENDIT

Adresa: 11 Tetori nr. 10, Shkup, 1000

telefoni: +389 2 3 11 22 55, lokali 414 dhe 289
faksi: +389 2 3 182 277
E-mail: nsei@sobranie.mk
zyra 019

www.sobranie.mk

Në Kuvendin e Republikës së Maqedonisë në periudhën janar 2011-qershor 2012 u realizua Projekti IPA për "Ndihmë teknike për Parlamentin", qëllimi i përgjithshëm i të cilit ishte përforcimi i kapacitetit institucional të Kuvendit dhe me atë përmirësimi i transparencës dhe përgjegjësisë së tij para qytetarëve.
Në kuadër të projektit IPA, u sigurua ndihmë financiare dhe profesionale për vendosjen e BE qendrës në Kuvend.
Qëllimi i formimit të BE qendrës është që deputetëve në Kuvendin e Republikës së Maqedonisë dhe Shërbimit të Kuvendit t'u sigurohet qasje më e mirë në informatat lidhur me çështjet e BE-së .